# Kokous: Geenitekniikan lautakunnan kokous 16/2019

Aika: Tiistai 26.11.2019 klo 13.00 – 14.10

Paikka: YM, Aleksanterinkatu 7, kokoushuone Norppa

Läsnä: Johanna Björkroth, HY, pj.

Irma Saloniemi, TY, vpj

Elina Ekokoski, STM, varajäsen

Sonja Pyykkönen, YM, varajäsen

Päivi Lindfors, OKM, jäsen

Mika Honkanen, TEM, jäsen (Skype-yhteydellä)

Sanna Viljakainen, MMM, jäsen (Skype-yhteydellä)

Juha Merilä, asiantuntija

Kirsi Törmäkangas, STM, pääsihteeri

Anna Kaisa Väätänen, STM, siht.

Leni Soikkonen, STM, teknisenä avustajana

## **Kokouksen avaus ja päätösvaltaisuuden sekä esteettömyyden toteaminen**

Puheenjohtaja avasi kokouksen ja totesi sen päätösvaltaiseksi ja osallistujat esteettömiksi.

## **Edellisten kokousten pöytäkirjat**

Kokouksen 14/2019 (4.10.2019) pöytäkirja hyväksyttiin.

## Esiteltävät asiat

### Geenitekniikan lautakunnan lausunto EFSA:lle asetuksen (EY) N:o 1829/2003 artiklojen 6.4 ja 18.4 mukaisesti hakemuksesta EFSA-GMO-NL-2019-159 (maissi DP202216)

**Esitys:** Esitetään, että geenitekniikan lautakunta ei lähettäisi EFSA:lle lausuntoa.  
**Päätös:** Esityksen mukainen.

### Päätös geenitekniikkalain mukaisen maksun perimättä jättämisestä

**Esitys:** Esitetään, että geenitekniikan lautakunta päättäisi, että ilmoitusta 002/S/2019 koskeva käsittelymaksu 400 euroa jätetään perimättä kokonaisuudessaan.

**Päätös:** Esityksen mukainen.

## Tiedotusasiat

### Merkittiin tiedoksi geenitekniikan lautakunnan toimintaan liittyviä tärkeitä päiviä.

Pääsihteeri kertoi tiedotusasioissa myös direktiivin 2018/350 kansallisen toimeenpanon vaiheesta, GMO-valvonnan siirrosta Valvirasta Fimeaan, uusien genominmuokkaustekniikoiden käyttöä koskevan TEAS-hankkeen tilanteesta ja osallistumisesta synteettisten genomien riskinarviointia koskevaan seminaariin Hollannissa. Vuoden 2020 syksyllä voimaan tulevat saavutettavuusvaatimukset puolestaan edellyttävät geenitekniikan lautakunnan verkkosivuston uusimista.

Elina Ekokoski kertoi käynnissä olevasta biotekniikan neuvottelukunnan uudelleenasettamisesta.

EMA:sta on tullut arvioitavaksi GMO-eläinrokotteita koskevia hakemuksia, ja keskusteltiin siitä, kenen viranomaisten toimialueisiin tällaiset lääkevalmisteet Suomessa kuuluvat.

## Muut asiat

### EU-tuomioistuimen päätös uusien mutageneesitekniikoiden juridisesta asemasta: kansallisen valvonnan järjestäminen

Valvontatoimintaa johtavien ministeriöiden edustajat ovat kokoontuneet 31.10.2019 ja sopineet epävirallisen työryhmän perustamisesta. Työryhmään jäseniksi ovat tulossa Fimeasta Anne Vaskunlahti, Heli Suila ja Maini Kukkonen. MMM toimittaa listauksen Ruokaviraston ja tullin edustajista. YM:llä ei ollut vielä tietoa heidän vastuualueeltaan nimettävistä jäsenistä.

Seuraavan kokouksen ajankohta

Seuraavien kokousten ajankohdaksi sovittiin 4.12.2019 (sähköpostikokous), 13.1.2020 klo 9:15 ja 28.1.2020 klo 14.

Kokouksen päättäminen

Kokous päättyi klo 14:10.

Puheenjohtaja Johanna Björkroth

Pääsihteeri Kirsi Törmäkangas